【戰況R7】高多芬奪遮打盃 提走728萬頭馬獎金！
2024年05月26日 16:42
東網電視
更多新聞短片
季尾最後一場一級賽三冠大賽尾關遮打盃2400米，今年再有外隊到訪，來自藍營高多芬的「桀驁之戀」之前連贏3仗，包括3月杜拜司馬經典賽G1，今次面對港隊卡士真係高一籌，沿途仲要擺第2位賺埋慢步速，入直路一加速，對手完全冇得追，結果「桀驁之戀」以全熱門1.4倍獨贏身份，成為首匹捧走遮打盃之外隊馬，今次頭馬獎金達728萬港元，開咗呢次缺口後，海外一線長途馬，會唔會年年來港跑遮打盃掘金呢？
港隊馬之中，上次皇太后紀念盃得第2的「錶之五知」，沿欄竄上再入Q，而跑第3則是剛戰贏佢的「當年情」，應屆打吡盟主「大至尊」只跑第6，而兩屆遮打盃冠軍「將王」，則跑尾二而回。
第7場賽果：1-3-5-8
二重彩賽果：1-3(最後賠率5.5)